ananddey/assamese-wiki-corpus huggingface dataset:
ভাৰতৰ অসামৰিক প্ৰতিৰক্ষাৰ মক ড্ৰিল,২০২৫

২০২৫ চনৰ ভাৰত অসামৰিক প্ৰতিৰক্ষা মক ড্ৰিলৰ ক’ড নাম হৈছে অপাৰেচন অভ্যাস৷ এই মক ড্ৰিল ২০২৫ চনৰ ৭ মে’ত ভাৰতৰ ২৪৪খন জিলাত অনুষ্ঠিত হোৱা দেশজোৰা জৰুৰীকালীন প্ৰস্তুতিৰ অনুশীলন আছিল। গৃহ পৰিক্ৰমা মন্ত্ৰালয় (MHA) দ্বাৰা আয়োজিত আৰু ৰাষ্ট্ৰীয় দুৰ্যোগ ব্যৱস্থাপনা কৰ্তৃপক্ষ (NDMA)ৰ সমন্বয়ত এই অনুশীলনে সম্ভাৱ্য শত্ৰুতাপূৰ্ণ ভাবুকিৰ বিৰুদ্ধে অসামৰিক প্ৰস্তুতিক শক্তিশালী কৰে৷ এই অনুশীলনে ২০২৫ চনৰ ২২ এপ্ৰিলত পেহেলগাম আক্ৰমণৰ পিছত পাকিস্তানৰ সৈতে উত্তেজনা বৃদ্ধি পোৱাৰ প্ৰতিক্ৰিয়াত সম্পন্ন কৰা হৈছিল; যাৰ ফলত ২৬ জন সাধাৰণ নাগৰিকৰ মৃত্যু হয়।

১৯৭১ চনৰ ভাৰত-পাকিস্তান যুদ্ধৰ পিছত আটাইতকৈ বিস্তৃত এই বৃহৎ পৰিসৰৰ অনুশীলনত বিমান আক্ৰমণৰ চাইৰেন পৰীক্ষা, ব্লেকআউট চিমুলেচন, স্থানান্তৰিত কৰা অনুশীলন, আৰু ৰাজহুৱা প্ৰশিক্ষণৰ দৰে কাৰ্য্যকলাপ জড়িত আছিল। দিল্লী, মুম্বাই, মাদ্ৰাজ, কলিকতা, আৰু হায়দৰাবাদকে ধৰি ভাৰতৰ ডাঙৰ চহৰসমূহে এই ড্ৰিলত অংশগ্ৰহণ কৰে৷ উত্তৰ প্ৰদেশৰ বাৰেলীত ১০ মিনিটৰ বাবে ব্লেকআউট কৰা হয় আৰু তামিলনাডুৰ মাদ্ৰাজ পাৰমাণৱিক শক্তি কেন্দ্ৰৰ দৰে জটিল সংস্থাপনত ড্ৰিল কৰাৰ বাবে নিৰ্দিষ্ট ব্যৱস্থা গ্ৰহণ কৰা হয়।

এই কাৰ্য্যকলাপৰ উপৰিও অপাৰেচন অভ্যাসে জৰুৰীকালীন প্ৰস্তুতি বৃদ্ধিৰ বাবে বিভিন্ন ৰাজ্যৰ সমন্বিত প্ৰচেষ্টাৰ বিস্তৃত শৃংখল সামৰি লৈছিল। দিল্লীত এই অনুশীলন ১১খন জিলাৰ ৫৫টা স্থানত অনুষ্ঠিত হয়৷ আবেলি ৪:০০ বজাত ৬০টা বিমান আক্ৰমণৰ চাইৰেন সক্ৰিয় কৰি অনুশীলন আৰম্ভ হোৱাৰ সংকেত দিয়া হয়। এই পদক্ষেপে সম্ভাৱ্য শত্ৰুতাপূৰ্ণ পৰিস্থিতিৰ প্ৰতি সঁহাৰি অনুকৰণ কৰিবলৈ নাগৰিক প্ৰতিৰক্ষা স্বেচ্ছাসেৱক, আৰক্ষী বিষয়া আৰু জৰুৰীকালীন সঁহাৰিদাতাকে ধৰি হাজাৰ হাজাৰ কৰ্মীক সংগঠিত কৰে। একেদৰে হায়দৰাবাদতো আউটাৰ ৰিং ৰোডৰ সীমাৰ ভিতৰত আবেলি ৪:০০বজাৰ পৰা ৪:৩০লৈকে ভিতৰত মক ড্ৰিল সম্পন্ন হৈছিল, য’ত আৰক্ষী, অগ্নিনিৰ্বাপক, উদ্ধাৰ, চিকিৎসা, আৰু পৌৰসভা বিভাগৰ দৰে ১২টা অসামৰিক প্ৰতিৰক্ষা সেৱা জড়িত হৈ আছিল। মূল স্থানসমূহ আছিল—ছেকেণ্ডৰাবাদ, গোলকণ্ডা দুৰ্গ, কাঞ্চন বাগ আৰু নাচাৰাম৷ এই চহৰসমূহত চাইৰেন সক্ৰিয়কৰণে বিমান আক্ৰমণৰ সতৰ্কবাণীৰ অনুকৰণ কৰিছিল।

দেশজোৰা অনুশীলনত জনসচেতনতা আৰু অংশগ্ৰহণৰ ওপৰতো গুৰুত্ব আৰোপ কৰা হয়। কেৰালাত ১৪খন জিলাতে মক ড্ৰিল অনুষ্ঠিত কৰা হৈছিল, ৰাজ্য চৰকাৰে জনসাধাৰণৰ সহযোগিতা আৰু প্ৰস্তুতিৰ আহ্বান জনাইছিল। মহাৰাষ্ট্ৰত ব্যাপক তৎপৰতা দেখা গৈছিল৷ মহাৰাষ্ট্ৰৰ ১৬খন চহৰত—বিশেষকৈ মুম্বাই, পুনে আৰু নাচিককে ধৰি—গাঁও পৰ্যায়লৈকে অনুশীলন কৰা হৈছিল আৰু ইয়াত নাগৰিক প্ৰতিৰক্ষা স্বেচ্ছাসেৱক, হোমগাৰ্ড, এনচিচি, এনএছএছ, এনৱাইকেএছৰ লগতে কলেজ আৰু স্কুলৰ ছাত্ৰ-ছাত্ৰীসকলো জড়িত আছিল।.

নেপথ্য

পেহেলগাম আক্ৰমণৰ পৰিপ্ৰেক্ষিতত ভাৰতে ধাৰাবাহিকভাৱে ৰাষ্ট্ৰীয় নিৰাপত্তাৰ ব্যৱস্থা গ্ৰহণ কৰি সম্ভাৱ্য তীব্ৰতৰ ঘটনাৰ বাবে প্ৰস্তুতি চলাইছিল। গৃহ পৰিক্ৰমা মন্ত্ৰালয়ে ২০২৫ চনৰ ৭ মে'ৰ বাবে দেশজোৰা জৰুৰীকালীন প্ৰস্তুতিৰ অনুশীলন ঘোষণা কৰে, যাৰ ক'ড নাম ৰখা হয় অপাৰেচন অভ্যাস।

২৪৪খন জিলাত বিস্তৃত এই অনুশীলনত বিমান আক্ৰমণৰ চাইৰেন পৰীক্ষা কৰা, বোমা আশ্ৰয় শিবিৰ প্ৰস্তুত কৰা, ব্লেকআউটৰ অনুকৰণ কৰা, আৰু সাধাৰণ নাগৰিকক জৰুৰীকালীন সঁহাৰিৰ পদ্ধতিৰ প্ৰশিক্ষণ দিয়া আদি অন্তৰ্ভুক্ত কৰা হৈছিল। গৃহ পৰিক্ৰমা মন্ত্ৰালয়ে বিভিন্ন ৰাজ্যিক আৰু স্থানীয় সংস্থাৰ সৈতে সমন্বয় সাধন কৰি ফলপ্ৰসূ ৰূপায়ণ নিশ্চিত কৰে। প্ৰধানমন্ত্ৰী নৰেন্দ্ৰ মোডী আৰু শীৰ্ষ নিৰাপত্তা বিষয়াসকলে পৰিস্থিতিৰ মূল্যায়ন আৰু উপযুক্ত প্ৰতিকাৰ ব্যৱস্থা প্ৰণয়ন কৰিবলৈ উচ্চ পৰ্যায়ৰ বৈঠক অনুষ্ঠিত কৰে।

তথ্যসংগ্ৰহ

শ্ৰেণী:ভাৰত-পাক সম্পৰ্ক
গজলক্ষ্মী

গজলক্ষ্মী এগৰাকী হিন্দু দেৱী। হাতীৰ সৈতে থকা এইগৰাকী লক্ষ্মী, হিন্দু দেৱী লক্ষ্মীৰ অষ্টলক্ষ্মী ৰূপবোৰৰ ভিতৰত এটা। এই ৰূপত দেৱীক পদুমৰ ওপৰত বহি থকা আৰু তেওঁৰ দুয়োফালে দুটা হাতীৰে চিত্ৰিত কৰা হৈছে। তেওঁক পদ্মাসনেৰে যোগিক ভঙ্গীত বহি থকা বুলি দেখুওৱা হয়, ইয়াৰোপৰি তেওঁ চতুৰ্ভূজা। দেৱীয়ে ওপৰৰ দুয়োখন হাতেৰে দুপাহ পদুম ধাৰণ কৰে, আৰু তলৰ হাত দুখন সাধাৰণতে অভয় আৰু বৰদা মুদ্ৰা ভঙ্গীত পৰিৱেশিত হয়। দেৱীৰ কাষত থকা হাতী দুটাই দেৱীক শুদ্ধিকৰণ কৰে। হাতী দুটাই দেৱীৰ ওপৰত শুঁড়েৰে পানী ঢালি থাকে। লক্ষ্মীৰ অন্যান্য দিশৰ দৰে এই দিশটোৱে সমৃদ্ধি, সৌভাগ্য আৰু প্ৰাচুৰ্যক প্ৰতিনিধিত্ব কৰে। গজলক্ষ্মীৰ এই স্বৰূপ হিন্দু আৰু বৌদ্ধ মূৰ্তিবিদ্যাত সচৰাচৰ দেখা যায়। স্বামী চিদানন্দৰ ব্যাখ্যা অনুসৰি গজ লক্ষ্মী ("হাতী লক্ষ্মী") হৈছে পশু সম্পদ (যেনে গৰু) বা ৰাজকীয় শক্তি প্ৰদানকাৰী। হিন্দু পৌৰাণিক কাহিনী অনুসৰি, গজ লক্ষ্মীয়ে ইন্দ্ৰই (দেৱতাৰ ৰজা) হেৰুওৱা সম্পদ সাগৰৰ পৰা ঘূৰাই আনিছিল। বসুধা নাৰায়ণনে দেৱীৰ নামটোৰ বাবে "হাতীৰ দ্বাৰা পূজা কৰা" বুলি ব্যাখ্যা কৰিছে।

গজলক্ষ্মীৰ এই চিত্ৰণ খ্ৰীষ্টপূৰ্ব দ্বিতীয় শতিকাৰ পৰা পিছৰ সময়ছোৱাত সম্ভৱতঃ বৌদ্ধ প্ৰেক্ষাপটত পোৱা গৈছে আৰু খ্ৰীষ্টপূৰ্ব ১২৫-১০০পৰা ভাৰহুতৰ বৌদ্ধ স্তুপ সমূহত দেখা পোৱা গৈছে। দেৱীৰ চিত্ৰণ খ্ৰীষ্টপূৰ্ব প্ৰথম শতিকাৰ এজিলিজৰ মুদ্ৰা আৰু কৌচাম্বিৰ তৃতীয় শতিকাৰ মুদ্ৰাত দেখা পোৱা যায়। এগৰাকী মহিলাৰ সৈতে চিত্ৰিত এটা বা দুটা হাতী গৌতম বুদ্ধৰ জন্মৰ প্ৰতীক বুলি ভবা হয়।

ধ্ৰুপদী স্থানীয় কলিঙ্গ স্থাপত্য শৈলীত উৰিষ্যাৰ মন্দিৰবোৰত প্ৰায়ে ললিতাসনত গজলক্ষ্মীৰ চিত্ৰ থাকে আৰু এই চিত্ৰ তেওঁলোকৰ ললাটবিম্বা বা মন্দিৰৰ দুৱাৰমুখৰ ওপৰত কেন্দ্ৰীয় সুৰক্ষামূলক প্ৰতিচ্ছবি।

কম্বোডিয়াৰ চিয়েম ৰিপৰ বেণ্টেয় শ্ৰেইৰ মন্দিৰৰ টাইম্পানাৰ এটা গোলাপী শিলত গজলক্ষ্মী দেৱীৰ এক সুন্দৰ ভাস্কৰ্যযুক্ত ছবি আছে। এক হাজাৰ বছৰতকৈও অধিক পুৰণি, এই টাইম্পানামটো সৃষ্টি কৰাৰ সময়ত যি ৰূপৰ আছিল, আজিও ঠিক একেই সুন্দৰতাৰে ই বৰ্তি আছে।
গজলক্ষ্মীক গোৱা আৰু কোঙ্কণৰ বহু ঠাইত উৰ্বৰতাৰ দেৱী হিচাপে উপাসনা কৰা হয়, তেওঁলোকৰ মাজত দেৱী গৰাকী গজন্তলক্ষ্মী, গজলক্ষ্মী, কেলবাই বা ভাউকা দেৱী আদি নামৰে জনপ্ৰিয়। বিভিন্ন কোঙ্কণী সম্প্ৰদায়ে এইগৰাকী দেৱীক তেওঁলোকৰ তত্ত্বাৱধায়িনী দেৱতা হিচাপে পূজে।

টিম'থি টেইলৰৰ মতে, গুণ্ডেষ্ট্ৰাপ কোলড্ৰনৰ প্লেট বিত হস্তীৰ সৈতে চিত্ৰায়িত কৰা দেৱীগৰাকীৰ সৈতে আৰু গজলক্ষ্মীৰ সম্পৰ্ক থাকিব পাৰে।

তথ্যসূত্ৰ

শ্ৰেণী:হিন্দু দেৱী
শ্ৰেণী:লক্ষ্মী
বিপুলজ্যোতি শইকীয়া

বিপুলজ্যোতি শইকীয়া হৈছে এজন অসমীয়া কবি, বিজ্ঞানী তথা গণিত-লেখক । তেওঁ কেইবাখনো কবিতা পুথিৰ লগতে জনপ্ৰিয় গণিতৰো পুথি ৰচনা কৰিছে। ইয়াৰে গণিত সম্পৰ্কীয় সোণালী সংখ্যা শীৰ্ষক পুথিখনে জনপ্ৰিয় বিজ্ঞানৰ পুথি হিচাপে ২০০০ চনত অসম সাহিত্য সভাৰ অনিল কুমাৰ শৰ্মা সোঁৱৰণী বঁটা লাভ কৰিছিল।

উদ্ধৃতিসমূহ

সোণালী সংখ্যা

গণিতক পদাৰ্থ বিজ্ঞানৰ ভাষা বুলি কোৱা হয়। কিন্তু এই ভাষা এক সাধাৰণ ভাষা নহয়। গণিত একে সময়তে ভাষা আৰু যুক্তিৰ সমাহাৰ।
সুদূৰ অতীতৰে পৰা সংখ্যাই মানুহক আকৰ্ষণ কৰি আহিছে। সেয়ে, বিভিন্ন সময়ত বিভিন্নজনে সংখ্যাক আৰু বিভিন্ন ধৰণে ভাগ কৰিছে। এনে ভাগবোৰো বেছ আকৰ্ষণীয়।
এই কথাত কোনো সন্দেহ নাই যে বৃহৎ সংখ্যাবোৰৰ নিজস্ব এক আবেদন আছে। দৈনন্দিন জীৱনৰ শ হেজাৰ লাখ কোটিৰ ঊৰ্ধৰ এই সংখ্যাবোৰৰ এক স্বৰ্গীয় সৌন্দৰ্য আছে। এইবোৰ যেন আমাৰ কল্পনাৰ সিপাৰৰ জগৎ এখনৰ বাসিন্দা! সুদূৰ অতীতৰে পৰাই মানুহক বৃহৎ সংখ্যাৰ ধাৰণা আৰু কল্পনাই আকৰ্ষণ কৰি আহিছে।
সংখ্যাতত্ত্ববিদসকলৰ বাবে বৃহৎ সংখ্যাৰ গুৰুত্ব অপৰিসীম।
ব্যৱহাৰিক প্ৰাসঙ্গিকতা থাকক বা নাথাকক, সংখ্যাতত্ত্ববিদসকলে বৃহৎ সংখ্যা সম্পৰ্কে বিভিন্ন ধৰণৰ আকৰ্ষণীয় হিচাপ-নিকাচ কৰি থাকে।
সামগ্ৰিক বিচাৰত আমাৰ চাৰিওফালৰ বিশ্ব চৰাচৰ অতিশয় জটিল আৰু অনিশ্চিত। কিন্তু তাৎপৰ্যপূৰ্ণ কথা এয়ে যে এই সৰ্বগ্ৰাসী জটিলতাৰ মাজতো কিছুমান নিয়মিত আৰু বিধিসন্মত ঘটনা-পৰিঘটনা আৱিষ্কাৰ কৰিব পাৰি।

উৎস

শ্ৰেণী:অসমীয়া বিজ্ঞানী
মালতী শৰ্মা

মালতী শৰ্মা (; ৩০ জুন ১৯৩০ – ১ অক্টোবৰ ২০১৮) এগৰাকী ভাৰতীয় ৰাজনীতিবিদ। ভাৰতৰ সংসদৰ উচ্চ সদনত উত্তৰ প্ৰদেশক প্ৰতিনিধিত্ব কৰি তেওঁ ভাৰতীয় জনতা পাৰ্টিৰ সদস্য হিচাপে সংসদৰ সদস্য হৈছিল জনসংঘ আৰু বিজেপিৰ প্ৰতিষ্ঠাপক সদস্যৰ ভিতৰত শৰ্মাও এগৰাকী আছিল।

প্ৰাথমিক জীৱন

১৯৩০ চনৰ ৩০ জুনত হাৰিয়ানাৰ সোণেপাটত জন্মগ্ৰহণ কৰা মালতী শৰ্মাই ৰাজনীতি বিজ্ঞানত এম এ ডিগ্ৰী লাভ কৰে।

কৰ্মজীৱন

১৯৬৭ চনৰ পৰা ১৯৮৯ চনলৈ জনসংঘ আৰু বিজেপিৰ বাবে প্ৰতিদ্বন্দ্বিতা কৰা শৰ্মা জনসংঘৰ প্ৰতিষ্ঠাপক সদস্য হয়। ১৯৭৭ চনত মুখ্যমন্ত্ৰী ৰামনৰেশ যাদৱৰ চৰকাৰৰ তেওঁ প্ৰথম বিধায়িকা হয়। তেওঁ উপ-শিক্ষামন্ত্ৰী হৈছিল। কিছু মতানৈক্যৰ বাবে পিছত মন্ত্ৰীসভাৰ পৰা তেওঁ পদত্যাগ কৰে। চাৰিবাৰ বিজেপিৰ জিলা সভানেত্ৰী হিচাপে তেওঁ কাৰ্যনিৰ্বাহ কৰিছিল। বিজেপিৰ মহিলা মঞ্চৰ ৰাজ্যিক সভানেত্ৰী হিচাপে মালতী শৰ্মাই কাৰ্যনিৰ্বাহ কৰিছিল। শৰ্মা চাৰে চাৰি দশক ধৰি বিজেপিৰ কেন্দ্ৰীয় কাৰ্যবাহীত সক্ৰিয় আছিল। উপ-সভাপতি আৰু ৰাষ্ট্ৰীয় উপ-সভানেত্ৰী হিচাপে শৰ্মাই কাৰ্যনিৰ্বাহ কৰিছিল।

১৯৯৪ চনত তেওঁক ৰাজ্যসভাৰ সদস্য হিচাপে পঠিওৱা হয়।

তেওঁ চৰাথাৱাল আসনৰ পৰা দুবাৰকৈ টিকট পালে য'ত বিজেপিয়ে জয়লাভ কৰিলে।

কাৰাবাস

১৯৭৫ চনত ভাৰতৰ জৰুৰীকালিন অৱস্থাৰ সময়ত তেওঁ ১৯ মাহ নৈনীৰ কেন্দ্ৰীয় কাৰাগাৰত কটায়।

ব্যক্তিগত জীৱন আৰু মৃত্যু

শৰ্মাই বাছ্চৰ অঞ্চলৰ বডিনা কলন নামৰ গাঁৱৰ বাসিন্দা ব্ৰহ্মানন্দ শৰ্মাৰ সৈতে বিবাহপাশত আবদ্ধ হয়। ডি এ ভি কলেজৰ অধ্যাপক হিচাপে তেওঁ ৩০ খনতকৈও অধিক গ্ৰন্থ লিখিছিল। তেওঁলোকৰ তিনিজন পুত্ৰ অশোক, অৰবিন্দ আৰু অতুল আৰু এগৰাকী কন্যা মধুলিকা আছিল। অশোক আৰু মধুলিকাৰ আগতে মৃত্যু হৈছিল।

২০১৮ চনৰ ১ অক্টোবৰত মুজফ্ফৰনগৰত ৮৮ বছৰ বয়সত মালতী শৰ্মাৰ মৃত্যু হয়।

তথ্যসূত্ৰ
কৃত্তিকা

নক্ষত্ৰ থুপ কৃতিকা, (জনপ্ৰিয়ভাৱে লিপিবদ্ধ কৰা কৃত্তিকা), কেতিয়াবা কাৰ্তিকা বুলিও জনা যায়, পশ্চিম জ্যোতিৰ্বিজ্ঞানত প্লেইডেছ নামৰ মুকলি তৰাৰ থুপৰ সৈতে মিল আছে; ই বৃষ নক্ষত্ৰমণ্ডল গঠন কৰা থুপবোৰৰ ভিতৰত এটা। ভাৰতীয় জ্যোতিৰ্বিজ্ঞান আৰু জ্যোতিষ শাস্ত্ৰত এই নামটোৰ আক্ষৰিক অৰ্থ হৈছে "কাটোঁতা।"

কৃত্তিকা নক্ষত্ৰৰ প্ৰতিমূৰ্তিৰ নাম দেৱী হিচাপেও ব্যক্তিকৰণ কৰা হৈছে, যি দক্ষ আৰু পাঞ্চজনীৰ কন্যা, আৰু এইদৰে খ্যাতিৰ ভগ্নী। কৃতিকাৰ স্বামী চন্দ্ৰ।

বিকল্প বিৱৰণী অনুসৰি কৃতিকা আছিল ছয়গৰাকী সৰগীয় নাৰীৰ নাম। হিন্দু দেৱতা কাৰ্তিকক লালন-পালন কৰা ছয় কৃতিকা হ’ল শিৱা, সম্ভুতি, ৰীতি, সন্নতি, অনসূয়া আৰু ক্ষমা।

হিন্দু জ্যোতিষত ২৭টা নক্ষত্ৰৰ ভিতৰত কৃত্তিকা তৃতীয়। ইয়াত সূৰ্য্যই শাসন কৰে। হিন্দূৰ পৰম্পৰাগত নীতিৰ অধীনত ব্যক্তিৰ নামকৰণ তেওঁলোকৰ আৰোহী/লগ্ন নক্ষত্ৰ অনুসৰি, তলত দিয়া সংস্কৃত বৰ্ণসমূহ এই নক্ষত্ৰৰ সৈতে মিল খায়, আৰু ইয়াৰ অধীনত জন্ম লোৱা ব্যক্তিৰ প্ৰথম নামৰ আৰম্ভণিতে অন্তৰ্গত হ'ব: অ, ই, উ আৰু এ।

সাংস্কৃতিক আৰু পৌৰাণিক তাৎপৰ্য

বৈদিক সাহিত্য আৰু হিন্দু পৌৰাণিক কাহিনীত কৃত্তিকাক ভগৱান শিৱৰ তৃতীয় চকুৰ স্ফুলিংগৰপৰা জন্ম লোৱাৰ পাছত তেওঁলোকৰদ্বাৰা যুদ্ধৰ দেৱতা কাৰ্তিকক লালন-পালন কৰা ছয়গৰাকী মাতৃ বা ধাত্ৰী হিচাপে জনা যায়। কৃত্তিকাক প্লেইডিছ নক্ষত্ৰ থুপৰ সৈতে মিল থকা বুলি কোৱা হৈছে আৰু বিভিন্ন গ্ৰন্থত ইহঁতৰ নাম প্ৰায়ে শিৱা, সম্ভুতি, ৰীতি, সন্নতি, অনসূয়া, আৰু ক্ষমা বুলি উল্লেখ কৰা হৈছে। মাতৃৰ যত্ন আৰু সুৰক্ষামূলক কঠোৰতাৰ মূৰ্তি হিচাপে তেওঁলোকক শ্ৰদ্ধা কৰা হয়। ঋগ্বেদ আৰু পিছৰ শাস্ত্ৰসমূহত কৃত্তিকা অগ্নি-অনুষ্ঠান (অগ্নিহোত্ৰ) আৰু শুদ্ধিকৰণ ৰীতি-নীতিৰ সৈতে জড়িত হৈ তাপ আৰু শিখাৰ পৰিৱৰ্তনশীল শক্তিৰ প্ৰতীক। কিছুমান প্ৰাচীন ব্যৱস্থাত ৰাশিৰ মূল আৰম্ভণিৰ বিন্দু হিচাপে বৈদিক জ্যোতিৰ্বিজ্ঞানতো কৃত্তিকাৰ চন্দ্ৰ ভৱনটো উল্লেখযোগ্য আছিল।

চাওক

নক্ষত্ৰসমূহ

তথ্যসূত্ৰ

শ্ৰেণী:জ্যোতিৰ্বিজ্ঞান
শ্ৰেণী:জ্যোতিষশাস্ত্ৰ
কাটলফিছ

কাটলফিছ (Cuttlefish) এবিধ সাগৰীয় অমেৰুদণ্ডী প্ৰাণী। ইহঁতৰ আঠডাল দীঘল বাহু থকাৰ লগতে দুডাল দীঘল আকৰ্ষ থাকে। দেহৰ দুয়োকাষে থকা পাখিৰ সহায়ত ইহঁতে পানীত সাঁতুৰি ফুৰে। কাটলফিছে পাৰিপাৰ্শ্বিক অৱস্থাৰ লগত মিলি যোৱাকৈ তাৰ গাৰ বৰণ সলনি কৰিব পাৰে আৰু সেইবাবে আত্মৰক্ষা তথা আক্ৰমণ কৰিবলৈ ইহঁতৰ বৰ সুবিধা হয়। পৃথিৱীৰ দ্ৰুত ৰং সলোৱা প্ৰাণীবোৰৰ ভিতৰত কাটলফিছ অন্যতম। গাত থকা ৰঙীণ কোষৰ মোনাৰ পৰা ইহঁতে পানীত এবিধ ক'লা ৰং এৰি দিয়ে। লগে লগে পানীৰ ৰং আন্ধাৰ যেন হৈ পৰে। সেই সুযোগতে ইহঁতে শত্ৰুৰ আগৰ পৰা পলাই সাৰে।

কাটলফিছে সৰু সৰু মিছামাছ, কেঁকোৰা, সৰু সৰু মাছ আদি খায়। সাধাৰণতে ই দীঘলে ১৫/২০ চেণ্টিমিটাৰমান হয় যদিও দুই মিটাৰ পৰ্যন্ত দীঘল কাটলফিছো পোৱা গৈছে।

কাটলফিছৰ হৃদপিণ্ড তিনিটা। ইয়াৰ দুটা হৃদপিণ্ড ফুলৰ তলভাগত থাকে আৰু এই দুটাই ফুললৈ তেজ সঞ্চালন কৰে। আনটো হৃদপিণ্ড দেহৰ মাজভাগত থাকি শৰীৰৰ অন্যান্য অংশলৈ তেজ সৰবৰাহ কৰে।

তথ্য সংগ্ৰহ

শ্ৰেণী:মাছ
শ্ৰেণী:জীৱবিজ্ঞান
কুষ্ঠ

কুষ্ঠ বা হেন্‌ছেনৰ ৰোগ (আন অসমীয়া নাম কুঠ আৰু বৰৰোগ) মাইক'বেক্টেৰিয়াম লেপ্ৰি বা মাইক'বেক্টেৰিয়াম লেপ্ৰ'মেট'চিছ বেক্টেৰিয়াৰ ফলত হোৱা এক দীৰ্ঘম্যাদী সংক্ৰামক ৰোগ। আৰম্ভণিতে ৫ৰ পৰা ২০ বছৰলৈ সংক্ৰমণৰ কোনো লক্ষণ নাথাকে। দেখা দিয়া লক্ষণৰ ভিতৰত প্ৰান্তীয় স্নায়ু তন্ত্ৰ, শ্বাস তন্ত্ৰ, ছাল আৰু চকুৰ গ্ৰেনুল'মা প্ৰধান। দুখীয়া, অস্বাস্থ্যকৰ পৰিবেশত বাস কৰা লোক বেছিকৈ কুষ্ঠত ভোগে। The number of new cases was 230,000. ৰোগীসকলক পৃথককৈ কুষ্ঠ কলনীত ৰখা প্ৰথা এতিয়াও ভাৰত, চীন, আৰু আফ্ৰিকাত প্ৰচলিত। কুষ্ঠ বেছিকৈ সংক্ৰামক নোহোৱা বাবে বেছিভাগ কলনীয়েই বন্ধ হৈছে। কুষ্ঠই "অৱহেলিত ক্ৰান্তীয় ৰোগ"তো (neglected tropical disease) স্থান পাইছে। কুষ্ঠ ৰোগৰ প্ৰতি সজাগতা আনিবলৈ ১৯৫৪ চনৰ পৰা বিশ্ব কুষ্ঠ দিৱস পালন কৰা হৈছে।

চিত্ৰ বিথিকা

তথ্যসূত্ৰ

বাহ্যিক সংযোগ

Links and resources বিশ্ব স্বাস্থ্য সংস্থাই বাছনি কৰা কুষ্ঠ ৰোগ সম্পৰ্কীয় তথ্যৰ লিংক

শ্ৰেণী:সংক্ৰামক ৰোগ
শ্ৰেণী:বেক্টেৰিয়াজনিত ৰোগ
নৰেন্দ্ৰ মোদী

নৰেন্দ্ৰ দামোদৰদাস মোদী (, জন্ম: ১৭ ছেপ্তেম্বৰ, ১৯৫০) বা চমুকৈ নৰেন্দ্ৰ মোদী ভাৰতবৰ্ষৰ ১৫তম আৰু বৰ্তমানৰ প্ৰধানমন্ত্ৰী। তেওঁ ভাৰতীয় জনতা পাৰ্টীৰ এজন জ্যেষ্ঠ নেতা। ২০০১ৰ পৰা ২০১৪ চনলৈকে ১৩ বছৰ ধৰি তেওঁ গুজৰাটৰ মুখ্যমন্ত্ৰীৰ পদত আছিল।

উদ্ধৃতি

বিভিন্ন আঞ্চলিক আৰু গোলকীয় বিষয় সন্দৰ্ভত বিস্তৃতভাৱে আলোচনা কৰিছোঁ৷ ইয়াৰ ভিতৰত বাংলাদেশৰ শেহতীয়া পৰিস্থিতি সন্দৰ্ভতো দেশখনলৈ স্বাভাৱিক পৰিস্থিতি ওভোতাই অনাৰ লগতে দেশখনৰ সংখ্যালঘু হিন্দুসকলৰ নিৰাপত্তাৰ দিশটোত মই অধিক গুৰুত্ব আৰোপ কৰিছোঁ৷ (জো বাইডেনৰ সৈতে টেলিফোন-কথোপকথন)

তথ্য সূত্ৰ
সুকন্যা

সুকন্যা (সংস্কৃত: सुकन्या, ৰোমানীকৃত: Sukanyā, আক্ষৰিক অৰ্থ: 'সুন্দৰ ছোৱালী শিশু') হিন্দু পৌৰাণিক কাহিনীত বৰ্ণিত এগৰাকী ৰাজকুমাৰী। সুকন্যা বৈৱস্বত মনুৰ পুত্ৰ শৰ্যাতীৰ কন্যা আৰু চ্যৱন ঋষিৰ পত্নী।

কিংবদন্তী

মহাভাৰতৰ বন পৰ্বত পোৱা আখ্যান অনুসৰি চ্যবন ঋষিয়ে এখন বিলৰ কাষত তপস্যাত ইমানেই মগ্ন হৈ পৰিছিল যে তেওঁৰ গোটেই শৰীৰটো উঁইয়ে বাহ সাজি ঢাকি পেলাইছিল আৰু মাত্ৰ তেওঁৰ চকু দুটাহে বাকী আছিল। এবাৰ ৰজা শৰ্যাতী তেওঁৰ সৈন্যবাহিনী আৰু ঘৰৰ লোকৰ সৈতে সেই ঠাইখন দৰ্শন কৰিবলৈ আহিছিল। ৰজা শৰ্যাতীৰ জীয়েক সুকন্যাই পৰুৱাৰ বাহ যেন লগা বস্তুটোত দুটা উজ্জ্বল চকু দেখা পাই লাঠি এডালেৰে খুঁচি দিলে। চ্যবনে অত্যধিক বিষ অনুভৱ কৰি ক্ৰোধিত হৈ পৰিল। ৰজাই তেওঁৰ জীয়ৰী সুকন্যাক তেওঁলৈ বিয়া দিয়াতহে তেঁও সন্তুষ্ট হৈছিল৷

এবাৰ দুয়ো অশ্বিনীকুমাৰ চ্যবন ঋষিৰ আশ্ৰমলৈ গৈছিল। তেওঁলোকে ধুনীয়া সুকন্যাক গা ধুই থাকোঁতে দেখা পালে। তেওঁলোকে সুকন্যাক বুঢ়া আৰু কুৎসিত চ্যবনক পৰিত্যাগ কৰিবলৈ, আৰু তেওঁলোকৰ মাজৰ এজনক স্বামী হিচাপে গ্ৰহণ কৰিবলৈ পতিয়ন নিয়াবলৈ চেষ্টা কৰিলে। ক্ৰোধিত হৈ ৰাজকুমাৰীয়ে তেওঁলোকৰ প্ৰস্তাৱ নাকচ কৰিলে। তাৰ পিছত দেৱতাসকলে প্ৰথমে চ্যবনৰ যৌৱন আৰু দৃষ্টিশক্তি পুনৰ ঘূৰাই অনাৰ প্ৰতিশ্ৰুতি দিলে, যাতে তেওঁ বৰ্তমানৰ স্বামীৰ মাজত, আৰু তেওঁলোকৰ মাজৰ এজনক নিৰপেক্ষ ভাবে বাছনি কৰিব পাৰে। ৰাজকুমাৰীক স্বামীৰ শক্তি পুনৰ ঘূৰি আহিব বুলি প্ৰলোভিত কৰা হ’ল। সুকন্যাই তেওঁলোকৰ প্ৰস্তাৱ বিবেচনা কৰাৰ প্ৰতিশ্ৰুতি দিলে, আৰু চ্যবনক খবৰ দিলে। চ্যবনৰ নিৰ্দেশত সুকন্যাই নিজৰ স্বামী বাছনি কৰিবলৈ অশ্বিনসকলক অনুমতি দিবলৈ অনুৰোধ কৰিলে। তিনিওজনে হ্ৰদত গা ধুই, একে যৌৱন আৰু একে ঐশ্বৰিক দৃষ্টিৰে ওলাই আহিল। তেওঁলোকৰ প্ৰত্যেকেই সুকন্যাক নিজৰ পত্নী হ'বলৈ অনুৰোধ কৰিছিল, কিন্তু তেওঁ চ্যবনক সফলতাৰে চিনাক্ত কৰিছিল আৰু কিছুমান বিৱৰণীত আদি পৰাশক্তিক প্ৰাৰ্থনা কৰাৰ পিছত তেওঁ স্বামীক বাছনি কৰিছিল। তিনিওজনৰ চকু পৰ্যবেক্ষণ কৰি সুকন্যাই চ্যবনক চিনাক্ত কৰাত সফল হ’ল; কিয়নো দেৱতাই চকু টিপিয়াই নাথাকে আৰু এইদৰে তেওঁ চকু টিপিয়াই দিয়া চ্যবনক বাছিবলৈ সক্ষম হৈছিল। পুনৰুদ্ধাৰ হোৱা যৌৱন আৰু দৃষ্টিশক্তিৰ বাবে কৃতজ্ঞতা প্ৰকাশ কৰি চ্যবনে অশ্বিনীকুমাৰদ্বয়ক বলিদানৰ অংশ লাভ কৰাৰ আশ্বাস দিলে।

মহাভাৰতৰ মতে সুকন্যাই স্বামীৰ পৰা প্ৰমতি নামৰ এটি পুত্ৰ জন্ম দিয়ে।

তথ্য সংগ্ৰহ

শ্ৰেণী:কিংবদন্তি
শ্ৰেণী:মহাভাৰতৰ চৰিত্ৰ
১৬ অক্টোবৰ

আজিৰ দিনত ঘটা কেইটামান উল্লেখযোগ্য ঘটনা হ’ল-

ঘটনাৱলী

১৯০৫ - লৰ্ড কাৰ্জনৰ প্ৰথম বংগ বিভাজন আইন কাৰ্যকৰী হয়।
১৯৪৫ - বিশ্ব খাদ্য সংস্থা প্ৰতিষ্ঠা কৰা হয়।
১৯৬৮ - হৰগোবিন্দ খোৰানালৈ চিকিৎসা বিজ্ঞানৰ নোবেল বঁটা আগবঢ়োৱা হয়।
১৯৬৯ - ভাৰতৰ নাৰী শিক্ষাৰ ৰাষ্ট্ৰীয় পৰিষদ উদ্বোধন কৰা হয়।
১৯৯০ - আফ্ৰিকাৰ মুক্তি আন্দোলনৰ নেতা নেলছন মেণ্ডেলালৈ ভাৰতৰত্ন সন্মান আগবঢ়োৱা হয়।

জন্ম

১৭৫৮ - নোৱা ৱেবষ্টাৰ, ইংৰাজী ভাষাত প্ৰথম অভিধান ৰচয়িতা।
১৮৮৮ - ইউজিন অ' নীল, আমেৰিকান নাট্যকাৰ।
১৯০৪ - সুভদ্ৰা কুমাৰী চৌহান, ভাৰতীয় কবি।
১৯২৯ - তফজ্জুল আলি, অসমৰ প্ৰসিদ্ধ গীতিকাৰ।
১৯৪৮ - হেমা মালিনী, ভাৰতীয় অভিনেত্ৰী, লেখিকা, পৰিচালিকা, প্ৰযোজক, নৃত্যশিল্পী তথা ৰাজনীতিবিদ।
১৯৫০ - দণ্ডমুদি সুমথি ৰাম মোহন ৰাও, ভাৰতীয় আনদ্ধ বাদ্যযন্ত্ৰ বাদক।
১৯৫১ - লিয়াকৎ আলী খান, পাকিস্তানৰ প্ৰথম প্ৰধানমন্ত্ৰী। ৰাৱলপিণ্ডিত এক বক্তৃতা প্ৰদান কালত আততায়ীৰ গুলীত নিহত হৈছিল।
১৯৫৫ - খগেশ সেন ডেকা, অসমীয়া গৱেষক, ব্যাকৰণবিদ আৰু ভাষাবিদ।
১৯৭৬ - কুইন হাজৰিকা, ভাৰতীয় গায়িকা আৰু অভিনেত্ৰী।
১৯৯৭ - নাওমি অ'ছাকা, জাপানী পেছাদাৰী টেনিছ খেলুৱৈ৷

মৃত্যু

১৯৮৩ - হৰিশ-চন্দ্ৰ, ভাৰতীয়-আমেৰিকান গণিতজ্ঞ আৰু পদাৰ্থবিজ্ঞানী।

দিৱস

বিশ্ব খাদ্য দিৱস।

বাহ্যিক সংযোগ

BBC: On This Day

On This Day in Canada
পংকজ ধীৰ

পংকজ ধীৰ (৯ নৱেম্বৰ ১৯৫৬ – ১৫ অক্টোবৰ ২০২৫) এগৰাকী ভাৰতীয় অভিনেতা আছিল যিয়ে হিন্দী ছবি আৰু টেলিভিছনত অভিনয় কৰিছিল। তেওঁ টেলিভিছন ধাৰাবাহিক মহাভাৰতত কৰ্ণৰ ভূমিকাৰ বাবে পৰিচিত আছিল আৰু অন্যান্য ভূমিকাত চন্দ্ৰকান্তা, দ্য গ্ৰেট মাৰাঠা, যুগ আৰু বাঢ়ো বাহুত অভিনয় কৰিছিল। তেওঁ কেইবাখনো হিন্দী ছবিত সৰু ভূমিকাত অভিনয় কৰিছিল, যেনে ছড়ক, ছলজাৰ, বাদশাহ আৰু টাৰজান: দ্য ৱাণ্ডাৰ কাৰ।

কৰ্মজীৱন

ধীৰে তেওঁৰ অনস্ক্ৰীণ কৰ্মজীৱন আৰম্ভ কৰিছিল পূনম ছবিত, যি বক্স অফিচত বেয়াকৈ চলিছিল। তেতিয়া তেওঁ কেইবাখনো সৰু ছবিত ভূমিকা পালন কৰিছিল, যেতিয়ালৈকে তেওঁৰ ডাঙৰ ব্ৰেক নোহোৱালৈকে, বি. আৰ. চোপ্ৰাৰ মহাকাব্যিক টেলিভিছন ধাৰাবাহিক মহাভাৰতত কৰ্ণ হিচাপে অভিনয় কৰিছিল।

কৰ্ণৰ ভূমিকা ধীৰৰ কৰ্মজীৱনৰ হাইলাইট আছিল আৰু তেওঁক ভাৰতত ঘৰুৱা নাম কৰি তুলিছিল। তেওঁৰ ছবিবোৰ কৰ্ণৰ সন্দৰ্ভ হিচাপে পাঠ্যপুথিত ব্যৱহাৰ কৰা হৈছিল আৰু তেওঁৰ মূৰ্তিবোৰ কৰ্ণাল আৰু বস্তৰত মন্দিৰত কৰ্ণ হিচাপে পূজা কৰা হয়।

তেওঁ অৰ্চনা পূৰণ সিংৰ সৈতে প্ৰথম খণ্ড দস্তকত, টিভি ধাৰাবাহিক, জী হৰৰ শ্ব’ (১৯৯৩)ত অভিনয় কৰিছিল। তেওঁ টিভি ধাৰাবাহিক কানুনত প্ৰধান হিচাপে ৰক্ষা অধিবক্তা হিচাপে অভিনয় কৰিছিল, যি আদালত কক্ষৰ নাটকৰ ওপৰত ভিত্তি কৰি নিৰ্মিত ধাৰাবাহিক।

২০০৬ চনত ধীৰে তেওঁৰ ভায়েক সতলুজ ধীৰৰ সৈতে এটা শ্বুটিং ষ্টুডিঅ’, ভিছেজ ষ্টুডিঅ’জ স্থাপন কৰিছিল জোগেশ্বৰী, মুম্বাইত। ২০১০ চনত, তেওঁ মুম্বাইত অভিনয় একেডেমী মুকলি কৰিছিল, অভিনেতা গুফি পেইণ্টালক ফেকাল্টি হেড হিচাপে।

ব্যক্তিগত জীৱন আৰু মৃত্যু

ধীৰৰ একমাত্ৰ পুত্ৰ নিকিতিন ধীৰ, তেৱোঁ এজন অভিনেতা। নিকিতিনে অভিনেত্ৰী কৃতিকা সেংগাৰক বিয়া কৰাইছিল।

পংকজ ধীৰে ১৫ অক্টোবৰ ২০২৫ তাৰিখে ৬৮ বছৰ বয়সত কৰ্কট ৰোগত মৃত্যুবৰণ কৰে।

চলচ্চিত্ৰগ্ৰন্থ

পৰিচালক হিচাপে

বৰ্ষ
শিৰোনাম

2014
মাই ফাডাৰ গডফাডাৰ

অভিনেতা হিচাপে

ছবি

বৰ্ষ
শিৰোনাম
ভূমিকা(সমূহ)
টোকা

1981
পুনম
গিৰিজা

1983
সুখা

1991
চনম বেৱফা
জুবেৰ খান

1991
চড়ক
ইনস্পেক্টৰ ইৰানী

1992
মি. বণ্ড
ড্ৰেগন / ডাগা

1994
ইক্কে পে ইক্কা
ৰণধীৰ

2003
ওঁম
মিষ্টাৰ ধৰিওৱাল

2003
অণ্ডাজ
প্ৰফেছৰ ৰোহিত মালহোত্ৰা

2013
মহাভাৰত ঔৰ বাৰবাৰিক
কৰ্ণ

1993
:en:Zee Horror Show
মণ্টী

1993
Kanoon
বিজয় সক্সেনা

1994
:en:The Great Maratha
:en:Sadashivrao Bhau

1997
Yug
আলী খান

1997–1998
:en:Mahabharat Katha
:en:Karna

1999
Rishtey
দয়াশংকৰ

2008–2009
:en:Teen Bahuraaniyaan
দ্বাৰকাদাস

2010
:en:Rang Badalti Odhani
চৰ্পঞ্চ

2011–2012
:en:Sasural Simar Ka
জমনালাল দ্বিবেদী

2012–2014
:en:Devon Ke Dev...Mahadev
:en:Himavat

2015
:en:Dil Ki Baatein Dil Hi Jaane
আনন্দ কাপুৰ

2015
:en:Doli Armaano Ki
মিষ্টাৰ জামদাৰ

2016
:en:Rishton Ka Saudagar – Baazigar
কৈলাসনাথ ত্ৰিবেদী

2016–2018
:en:Badho Bahu
ঠাকুৰ ৰঘুবীৰ সিং আহলাৱট

2024
:en:Dhruv Tara – Samay Sadi Se Pare
গিৰিৰাজ

তথ্যসূত্ৰ

বাহ্যিক সংযোগ

Category:1956 births
Category:2025 deaths
Category:Indian male television actors
Category:Male actors in Hindi cinema
Category:Place of birth missing
Category:Indian male soap opera actors
Category:20th-century Indian male actors
Category:21st-century Indian male actors
Category:Male actors in Malayalam cinema
Category:Indian male film actors
Category:Deaths from cancer in India
কে কে ঊষা

কে কে ঊষা (; ৩ জুলাই ১৯৩৯ – ৫ অক্টোবৰ ২০২০) এগৰাকী ভাৰতীয় ন্যায়াধীশ আছিল৷ তেওঁ কেৰালা উচ্চ ন্যায়ালয়ৰ মুখ্য ন্যায়াধীশ হিচাপে কাৰ্যনিৰ্বাহ কৰিছিল। তেওঁ উচ্চ ন্যায়ালয়ৰ প্ৰথমগৰাকী মহিলা ন্যায়াধীশ আছিল। তেওঁ মহিলাৰ অধিকাৰ আৰু সকলো ধৰণৰ বৈষম্য দূৰ কৰাৰ পোষকতা কৰিছিল। কে কে ঊষাই আবকাৰী আৰু সেৱা কৰ আপীল ন্যায়াধিকৰণৰ সভাপতি হিচাপে কাৰ্যনিৰ্বাহ কৰিছিল।

জীৱন আৰু আনুষ্ঠানিক কৰ্মজীৱন

১৯৩৯ চনৰ ৩ জুলাইত কে কে ঊষাৰ জন্ম হৈছিল৷ ১৯৬১ চনত তেওঁ অধিবক্তা হিচাপে নামভৰ্তি কৰে। ১৯৭৯ চনত কেৰালা উচ্চ ন্যায়ালয়ত চৰকাৰী আবেদনকাৰী হিচাপে নিযুক্তি লাভ কৰে বাৰৰ পৰা উচ্চ ন্যায়ালয়ত যোগদান কৰি মুখ্য ন্যায়াধীশ হোৱা তেওঁ প্ৰথমগৰাকী মহিলা। উচ্চ ন্যায়ালয়ৰ পৰা অৱসৰ লোৱাৰ পিছত ২০০১ চনৰ পৰা ২০০৪ চনলৈকে তেওঁ দিল্লীস্থিত শুল্ক, আবকাৰী আৰু সেৱা কৰ আপীল ন্যায়াধিকৰণৰ সভানেত্ৰী আছিল। আন্তঃৰাষ্ট্ৰীয় মহিলা উকীল ফেডাৰেচন আৰু আন্তঃৰাষ্ট্ৰীয় আইনী কেৰিয়াৰ মহিলা ফেডাৰেচনে আয়োজন কৰা "মহিলাৰ সন্দৰ্ভত সকলো ধৰণৰ বৈষম্য দূৰ কৰাৰ সন্ধি" শীৰ্ষক ৰাষ্ট্ৰসংঘৰ যুটীয়া আলোচনা চক্ৰতো তেওঁ ভাৰতক প্ৰতিনিধিত্ব কৰিছিল। সংঘ পৰিভাৰৰ কৰ্মীসকলে ভুৱনেশ্বৰত চূড়ান্ত শুনানি ব্যাহত কৰিলে। ন্যায়াধিকৰণৰ সদস্য অংগনা পি চেটাৰ্জীয়ে অভিযোগ কৰে যে হিন্দু জাতীয়তাবাদী কৰ্মীসকলে ন্যায়াধিকৰণৰ সদস্যসকলক ধৰ্ষণ কৰাৰ লগতে ৰাজপথত উলংগ কৰি পেৰেড কৰাৰ ভাবুকি দিছিল।ঊষা আৰু সহযোগী ন্যায়াধিকৰণৰ সদস্য আৰ.এ. গুজৰাটৰ উচ্চ ন্যায়ালয়ৰ প্ৰাক্তন ভাৰপ্ৰাপ্ত মুখ্য ন্যায়াধীশ মেহতাই এই কাণ্ডক "হতংকজনক, অতিশয় দুখজনক" বুলি অভিহিত কৰে।

২০১১ চনৰ ডিচেম্বৰ মাহত ঊষাই মণিপুৰৰ মানৱ অধিকাৰ বিষয়ক আই পি টি পেনেলৰ সদস্য আছিল। ইম্ফলত বহি থকা পেনেলে পাঁচ বছৰৰ ভিতৰত ন্যায় বহিৰ্ভূত হত্যা আৰু অন্যান্য মানৱ অধিকাৰ উলংঘাৰ চল্লিশটাতকৈও অধিক গোচৰৰ সাক্ষ্য শুনায়। ইয়াত ৰাজ্যখনত সশস্ত্ৰ বাহিনী (বিশেষ ক্ষমতা) আইন বাতিল কৰাৰ পৰামৰ্শ দিয়া হৈছিল।

ব্যক্তিগত জীৱন

ঊষাই উকীল আৰু ন্যায়াধীশ কে সুকুমাৰনৰ সৈতে বিবাহপাশত আবদ্ধ হৈছিল৷ তেওঁলোক দেশৰ প্ৰথম ন্যায়াধীশ দম্পতী আছিল।

তথ্যসংগ্ৰহ

শ্ৰেণী:ন্যায়াধীশ
শ্ৰেণী:ভাৰতৰ মহিলা ন্যায়াধীশ
শ্ৰেণী:ভাৰতীয় নাৰী
শ্ৰেণী:ভাৰতৰ ন্যায়াধীশ
শ্ৰেণী:মৃত ব্যক্তি
মোনাল গজ্জৰ

মোনাল গজ্জৰ এগৰাকী ভাৰতীয় অভিনেত্ৰী আৰু মডেল যিয়ে প্ৰধানকৈ গুজৰাটী আৰু তেলুগু চলচ্চিত্ৰৰ লগতে কেইখনমান তামিল ছবিত অভিনয় কৰে। তেওঁ ২০১২ চনৰ তেলুগু চলচ্চিত্ৰ সুদিগাডুৰ জৰিয়তে অভিনয় জীৱনৰ পাতনি মেলে। তেওঁ ২০২১ চনত সতীশ কৌশিক পৰিচালিত হিন্দী চলচ্চিত্ৰ কাগজতো অভিনয় কৰিছে, যিখন ভাৰতীয় চৰকাৰী ব্যৱস্থাৰ ওপৰত এক ব্যংগধৰ্মী ছবি।

জীৱন আৰু কৰ্মজীৱন

গজ্জৰৰ জন্ম হৈছিল ১৩ মে'ত গুজৰাটৰ আহমেদাবাদৰ এটা গুজৰাটী পৰিয়ালত। বাণিজ্য শাখাত স্নাতক ডিগ্ৰী লাভ কৰি থকাৰ সময়তে তেওঁ আই.এন.জি বৈশ্য বেংকত কাম কৰিবলৈ আৰম্ভ কৰে। নিজৰ যোগ গুৰুৰ পৰামৰ্শ অনুসৰি গজ্জৰে ২০১১ চনত ৰেডিঅ' মিৰ্চিৰদ্বাৰা আয়োজিত 'মিৰ্চি কুইন বি' সৌন্দৰ্য প্ৰতিযোগিতাত অংশগ্ৰহণ কৰে পিছলৈ তেওঁ 'মিছ গুজৰাট' খিতাপো লাভ কৰিছিল।

প্ৰথমখন ছবি মুক্তি পোৱাৰ আগতেই গজ্জৰে তামিল আৰু তেলুগু ছবিসহ পাঁচখন ছবিত অভিনয়ৰ বাবে চুক্তিবদ্ধ হৈছিল। তেওঁ ড্ৰাকুলা ২০১২ ছবিৰ জৰিয়তে মালয়ালম চলচ্চিত্ৰত আত্মপ্ৰকাশ কৰে। তেওঁ আশা ভোঁচলেৰ ছবিতো এটা বিশেষ চৰিত্ৰত অভিনয় কৰিছে। তেওঁৰ প্ৰথম দুখন তামিল ছবি ৱানভাৰায়ন ৱাল্লাভাৰায়ন আৰু চিকাৰাম থোডু একেদিনাই মুক্তি পাইছিল।

চিকাৰাম থোডুত কৰা অভিনয়ৰ বাবে গজ্জৰে ভাল পৰ্যালোচনা লাভ কৰিছিল। IndiaGlitz.com-ৰ পৰ্যালোচনাত কোৱা হৈছিল যে মোনালক দেখিবলৈ ধুনীয়া হোৱাৰ লগতে তেওঁৰ অভিনয়ো সুন্দৰ। ৱানভাৰায়ন ৱাল্লাভাৰায়নৰ বাবেও তেওঁ প্ৰশংসা লাভ কৰিছিল। Behindwoods.com-ৰ পৰ্যালোচনাত কোৱা হৈছিল যে মোনাল গজ্জৰ দেখিবলৈ অতি ধুনীয়া আৰু তামিলনাডুৰ পৰৱৰ্তী গ্লেমাৰ চেন্সেশ্যন হোৱাৰ সকলো গুণ তেওঁৰ মাজত আছে। তেওঁ ছবিখনত দৰ্শনীয় অভিনয় কৰিছে।

২০২০ চনৰ ছেপ্টেম্বৰ মাহত গজ্জৰে তেলুগু ৰিয়েলিটী শ্ব' বিগ বছ ৪-ত অন্যতম প্ৰতিযোগী হিচাপে অংশগ্ৰহণ কৰে। ডিচেম্বৰ মাহত চূড়ান্ত সপ্তাহৰ আগতে তেওঁ এই অনুষ্ঠানৰপৰা বাহিৰ হয়।

তথ্যসূত্ৰ

বাহ্যিক সংযোগ

শ্ৰেণী:ভাৰতীয় অভিনেত্ৰী